دليل الخريج

1 ) ظهور متوقع تخرجه

زي ما بحكو اول الغيث قطرة ف بالبداية رح يظهرلك متوقع تخرجه في موقع التسجيل الذاتي و هيك بتكون بداية النهاية السعيدة .

طبعا كتير مهم نحكيلكم انو من وقت ظهور متوقع تخرجه لحد ما تمتحن فاينل و يطلعو علاماتك مافي عليك ولا اشي تعملو .

2 ) اجرآت براءة الذمة

بعد باسبوع من العلامات اذا كنت ناجح بكلشي يا خريجنا الحلو رح تظهرلك كلمة خريج و تنور موقع التسجيل الذاتي و هون ببلش الشغل .

لما تظهرلك كلمة خريج بتروح عموقع التسجيل الذاتي و بتعمل اعتماد لبيانات الطالب .

لما تعمل اعتماد لبياناتك رح يطلعلك قديش لازم تدفع براءة ذمة و رح يعطوك رقم الدفع على اي فواتيركم

3)شعبة الوثائق

بما انك دفعت براءة الذمة وقتها بتحمل حالك و بتروح على القبول و التسجيل (شعبة الوثائق) و بتعطيهم رقمك الجامعي , و بعدها همة بعطوك اوراقك و بتروح تصدقهم.